CARISBERGFONDET

RUC

## SPREDNING AF RT & SPUTNIK I ALTERNATIVE NYHEDSMILJØER

HVORDAN DANSK-, SVENSK- OG TYSKSPROGEDE ALTERNATIVE NYHEDSMILJØER DELER INDHOLD FRA RUSSISKE STATSMEDIER

J(

<!-- image -->

<!-- image -->

<!-- image -->

## DENNE RAPPORT ER UDGIVET AF Center for Nyhedsforskning Roskilde Universitet

## UDARBEJDET AF

Tim Ramsland Frederik Møller Henriksen Jakob Bæk Kristensen Eva Mayerhöffer

Forskningsprojektet AlterPublics Institut for Kommunikation og Humanistisk Videnskab Roskilde Universitet

Med støtte fra Carlsbergfondet

4. oktober 2022

doi: 10.5281/zenodo.7125103

## INDHOLDSFORTEGNELSE

| OMRAPPORTEN          |   4 |
|----------------------|-----|
| VIGTIGSTE RESULTATER |   5 |
| INTRODUKTION         |   6 |
| METODE               |   7 |
| RESULTATER           |  10 |
| PLATFORME            |  12 |
| IDEOLOGI             |  15 |
| TEMATISK KONTEKST    |  18 |
| ORIENTERING          |  20 |
| DISKUSSION           |  22 |
| RELEVANT LITTERATUR  |  24 |

CARISBERGFONDET

## OM RAPPORTEN

Denne  rapport  undersøger  spredningen  af  indhold  fra  de  to  russiske statsmedier RT og Sputnik i digitale alternative nyhedsmiljøer i Danmark, Sverige, Østrig og Tyskland. Med rapporten sigter vi efter at kvalificere debatten om, hvilken rolle de to medier, der i marts 2022 blev blokeret af EU, har spillet i vestlige offentligheder.

Rapporten  er  udarbejdet  af  AlterPublics  og  udgivet  af  Center  for Nyhedsforskning.

AlterPublics er  et  forskningsprojekt  på  Institut  for  Kommunikation  og Humanistisk  Videnskab  på  Roskilde  Universitet,  der  undersøger  og sammenligner alternative nyhedsmedier i Danmark, Sverige, Østrig og Tyskland. AlterPublics er støttet af Carlsbergfondet.

Center for Nyhedsforskning er  en  del af Institut for Kommunikation og Humanistisk Videnskab på Roskilde Universitet. Centeret laver praksisorienteret nyhedsforskning og samarbejder med journalistikuddannelsen på universitetet.

<!-- image -->

<!-- image -->

## VIGTIGSTE RESULTATER

- § Indhold fra de russiske statsmedier RT og Sputnik udgør omkring  1  %  af  alle  delinger  i  de  dansk-,  svensk-  og tysktalende alternative nyhedsmiljøer.
- § RT og Sputnik deles af både  venstreorienterede, højreorienterede  og  anti-systemiske  aktører  med  en overvægt af højreorienterede delinger.
- § I det danske  miljø er der lige  mange  højre-  og venstreorienterede delinger, men de højreorienterede aktører  deler  i  gennemsnit  dobbelt  så  mange  RT-  og Sputnik-artikler som de venstreorienterede.
- § Langt størstedelen af de danske og svenske delinger af RT og Sputnik er at finde på Twitter og Facebook. De fleste tysksprogede delinger er på Twitter, Telegram og VKontakte.
- § VKontakte, Gab og Telegram er hjemsted for de mest aktive  aktører  -  altså  dem,  der  gennemsnitligt  deler allermest indhold fra RT og Sputnik.
- § Når aktører i de alternative nyhedsmiljøer deler artikler fra RT og Sputnik, skriver de oftest om emner, der splitter befolkninger i vestlige lande, som indvandring, Covid19-pandemien og vacciner.

## INTRODUKTION

I marts 2022 indførte EU sanktioner mod  de  to  russiske statsmedier Sputnik og RT. Sanktionerne kom som en reaktion på  Ruslands  invasion  af  Ukraine  og  skulle  "forbyde  Kremls mediemaskine  i  EU",  som  EU-Kommissionens  formand,  Ursula von der Leyen, formulerede det.

De to mediers engelske, tyske, franske og spanske grene blev ramt af forbuddet, og det samme blev adgangen til medierne på en lang række sociale medieplatforme. Det har dog været omdiskuteret,  hvilken  rolle  RT  og  Sputnik  reelt  spiller  som nyhedskilde inden for EU.

Både RT og Sputnik har i flere år søgt at positionere sig som alternative  nyhedsmedier  i  vestlige  lande,  og  de  såkaldte alternative nyhedsmiljøer udgør derfor naturlige indgange for medierne  til  at  nå  ud  til  borgere  i  EU.  Vi  analyserer  derfor, hvordan de to medier over en årrække har etableret sig som relevante  informationskilder  i  disse  miljøer  op  til  den  russiske invasion af Ukraine.

Det gør vi ved  at identificere aktører,  grupperinger  og platforme, der fungerer som de vigtigste indgange for spredningen  af  de  russiske  statsmediers  indhold  i  bredere alternative nyhedsmiljøer i Danmark, Sverige, Østrig og Tyskland.

## METODE

For at måle spredningen af indhold fra RT og Sputnik i Danmark, Sverige, Østrig og Tyskland har vi lavet en netværksanalyse af de  digitale  alternative  nyhedsmiljøer  i  de  fire  lande.  For  at undgå  at  enkelte  begivenheder  dominerer  analysen,  har  vi analyseret delinger af de to russiske medier i disse miljøer over en treårig periode - fra januar 2019 op til Ruslands invasion af Ukraine  og  EU's  efterfølgende  forbud  mod  medierne  i  marts 2022.

## AKTØRER

Netværket, som ses i figur 1, er skabt af aktørers offentlige delinger af indhold fra alternative  nyhedsmedier  på  sociale  medier.  Begrebet  'aktør'  dækker  i  denne rapport over offentlige profiler på Facebook, Instagram, Twitter, YouTube, Telegram, VKontakte,  Gab,  4chan  og  Reddit.  Definitionen  af  en  offentlig  profil  varierer  fra platform til platform. Eksempelvis har Facebook en distinktion mellem offentlige og lukkede  grupper,  og  Telegram  mellem  offentlige  kanaler  eller  chats  og  private beskedtråde.

## ALTERNATIVE NYHEDSMILJØER

Udgangspunktet for netværket, der repræsenterer alternative nyhedsmiljøer i de fire lande, består af aktører på de førnævnte platforme, som har delt links til et eller flere af i alt 116 alternative nyhedsmedier, som vi på forhånd har identificeret i landene. Fra der har vi arbejdet os et niveau længere ud, og netværket indeholder derfor alle de offentlige aktører på de nævnte platforme, der har delt mindst ét link til et alternativt nyhedsmedie, samt de aktører, der har delt mindst ét af de samme links som  de  førstnævnte.  På  denne  måde  repræsenterer  netværket  de  alternative nyhedsmiljøer i de fire lande.

## ALTERNATIVE NYHEDSMEDIER

De  116  alternative  nyhedsmedier,  der  er  udgangspunktet  for  de  alternative nyhedsmiljøer,  er  alle  defineret  ved  at  være  medier,  der  eksplicit  udtrykker ambitioner om at være et modstykke til mainstream-medier, når de beskriver sig selv.  Samtidig  er  det  et  krav,  at  de  har  basale  kendetegn  beslægtet  med nyhedsmedier som eksempelvis en redaktionel struktur eller layout. Hvert alternativt nyhedsmedie er kategoriseret efter land (Danmark, Sverige, Østrig eller Tyskland) og ideologi (højreorienteret, venstreorienteret eller anti-systemisk).

## SPROG

Vi medregner en aktør i et sprogområde, hvis den aktør hovedsageligt har skrevet på det pågældende sprog. Fordi vi identificerer sprog på denne måde, kan der eksempelvis sagtens være  aktører, der egentlig er  danske,  men  som  ikke hovedsageligt skriver på dansk og derfor ikke er talt med blandt de dansksprogede aktører i netværket. Hvor i netværket de tre sprogområder (dansk, svensk og tysk) befinder sig, kan ses i netværksgrafen i figur 1. Uden for de markerede sprogområder findes en række andre sprog, herunder russisk og engelsk.

## IDEOLOGI

Vi undersøger aktørernes ideologiske tilhørsforhold, baseret på hvilke andre aktører deres delinger af links oftest overlapper med. Vi tager udgangspunkt i en manuel kodning af de alternative mediers ideologiske position eller holdningssæt, som vi har valgt  at  inddele  i  tre  overordnede  retninger:  højre-,  venstre-  og  anti-systemiske medier. Venstreorienterede medier defineres som medier, der giver udtryk for at hvile på  forskellige socialistiske, feministiske eller  multikulturelle  grundværdier. Højreorienterede medier er defineret ved at hvile på konservative, autoritære eller nationalistiske  værdier.  Anti-systemiske  alternative  nyhedsmedier  er  medier,  der udviser  generel  mistillid  mod  det  politiske  system  og  placerer  sig  uden  for  højrevenstre-spektret.  For  at  udregne  disse  tilhørsforhold  tager  vi  udgangspunkt  i  en algoritme  kaldet  stochastic  label  propagation.  Eksempelvis  kalder  vi  en  aktør venstreorienteret, hvis denne  er tættest forbundet med  venstreorienterede alternative medier i netværket.

## ORIENTERING

Ligesom tilfældet er med det ideologiske tilhørsforhold, har vi undersøgt, hvorvidt aktørerne i netværket hovedsageligt vender sig mod deres hjemlands alternative medier, mod de russiske medier eller et sted midt imellem, igen via stochastic label propagation. En aktørs primære orientering er defineret ud fra, hvor mange links de har  delt  fra  andre  aktører  med  en  given  orientering.  Ligger  en  aktør  tættest  på aktører,  der  deler  indhold  fra  de  hjemlige  alternative  nyhedsmedier,  er  de indenrigsorienteret,  ellers  russisk  orienteret,  hvis  RT  eller  Sputnik  er  de  tætteste. Derudover inkluderer vi 'brobyggere', hvilket er dem, som ligger midt imellem de indenrigsorienterede og de russisk-orienterede.

## TEMATISK KONTEKST

For at forstå den tematiske kontekst, som indholdet fra de russiske statsmedier er blevet  delt  i,  har  vi  analyseret  alle  de  opslag,  aktørerne  fra  de  forskellige sprogområder har lavet i forbindelse med deres delinger. Vi har altså kigget på den tematiske  kontekst  blandt  aktørernes  opslag  på  tværs  af  platforme  og  derfor hverken RT's eller Sputniks egentlige dækning, eller hvad de artikler, der er blevet delt, handler om. Dette har vi gjort gennem en metode, der kaldes topic modelling, baseret på algoritmen Top2Vec.

<!-- image -->

FIGUR 1. Netværksgrafen repræsenterer de dansk-, svensk- og tysksprogede alternative nyhedsmiljøer. De røde områder viser aktører, der er tættest forbundet med de russiske statsmedier, mens de grønne områder  viser aktører. der er tættest forbundet  med  deres  respektive hjemlandes  alternative nyhedsmedier.

<!-- image -->

## RESULTATER

Overordnet set udgør RT og Sputnik omkring 1 procent af det indhold, der er blevet delt i de dansk-, svensk- og tysksprogede alternative  nyhedsmiljøer.  Indhold  fra  de  russiske  statsmedier spiller  en  særlig  rolle  på  bestemte  platforme  og  i  specifikke ideologiske miljøer, og samtidig kan forskelle i delingsmønstre observeres, hvis man tager hensyn til, om aktører primært er indenrigs- eller russisk-orienterede.

I hele netværket har vi fundet i alt 3,4 millioner delinger af RT- og Sputnikartikler fordelt på en lang række sprog. Zoomer vi ind på de tysk-, danskog svensksprogede delinger, er der omkring 650.000 fra lidt over 22.000 aktører.

Som de følgende figurer viser, er der her en helt tydelig overvægt af tysksprogede aktører og delinger; af de tre sprogområder, er der langt flest brugere, der deler links til RT og Sputnik på tysk, og i gennemsnittet deler hver tysksprogede bruger langt flere links til de to russiske medier end dansk- og svensksprogede brugere. Her er gennemsnittet udregnet på baggrund af alle brugere og ikke kun dem, der har delt links til RT og Sputnik.

For at sætte disse tal i perspektiv er der i alt 56 millioner tysk-, 4,1 millioner dansk- og 6,3 millioner svensksprogede delinger af links i hele netværket. Langt størstedelen af det indhold, der findes i de alternative nyhedsmiljøer, er altså ikke fra de to russiske medier.

I  de  næste  afsnit  gennemgår  vi,  hvordan  de  dansk-,  svensk-  og tysksprogede delinger og aktører fordeler sig på henholdsvis platforme, ideologisk tilhørsforhold, emner og indenrigs- eller russisk orientering.

<!-- image -->

## PLATFORME

Langt de fleste artikler fra RT og Sputnik er delt på enten Twitter, Telegram,  VKontakte  eller  Facebook,  mens  Gab  og  russiske VKontakte  er  hjemsted  for  de  mest  aktive  aktører  i  de alternative nyhedsmiljøer. Kigger man på de danske, svenske og tyske sprogområder hver for sig, tegner der sig lidt forskellige billeder.

## TYSK

Størstedelen af de i over 600.000 tysksprogede delinger findes på Twitter, Telegram  og  VKontakte.  Dermed  spiller  Facebook  en  meget  mindre rolle i den tyske spredning sammenlignet de to andre sprogområder. På platformen  Gab  finder  man  en  meget  lille  gruppe  tysksprogede brugere, der gennemsnitligt har delt næsten 100 links til RT og Sputnik hver - klart flest af alle. Herefter kommer Telegram og VKontakte som de platforme,  der  huser  de  næst-  og  tredjemest  aktive  tysksprogede brugere.

## DANSK

Danske aktører har samlet delt omkring 2.300 opslag, der indeholder links  til  RT  og  Sputnik.  Modsat de tysksprogede er danske delinger på mere  obskure  platforme  som  Gab  og  VKontakte  nærmest  ikkeeksisterende. Man skal i stedet kigge mod Twitter og Facebook, to af de generelt  set  større  sociale  medier  i  Danmark,  for  at  finde  næsten samtlige dansksprogede RT- og Sputnik-delinger. De danske delinger er dermed næsten altid sket på platforme, hvor mange andre danskere også befinder sig.

## SVENSK

Det svenske billede er meget  lig det danske. Delingerne er i altovervejende grad foregået på Twitter og Facebook, dog med den forskel, at der er lidt flere svenske end danske delinger på VKontakte. Samtidig  er  der  en  lille,  men  bemærkelsesværdig  samling  svenske aktører på Facebook, som i gennemsnittet deler langt flere artikler fra RT og Sputnik end nogen andre svensk- eller dansktalende aktører. Denne lille og meget aktive samling er - som vi beskriver i det senere afsnit om 'Orientering' - en del af de svenske brobyggere.

## Tysksprogede delinger af RT og Sputnik fordelt på platforme (2019-2022)

<!-- image -->

Dansksprogede delinger af RT og Sputnik fordelt på platforme (2019-2022)

<!-- image -->

Svensksprogede delinger af RT og Sputnik fordelt på platforme (2019-2022)

<!-- image -->

shared a link.

· 42 min

8 July 2021 - 6

Vad tycker du om att Argentinska hälsovårdsministeriets undersökning bekräftar säkerheten

· 1,8K Kami Märkisch….. edite

Russia ramps up agricultural exports — RT Business News rt.com/business

Ohh die werden sich um den Impfstoff kloppen.. so ein scheiss

/56323...

echt.

## EKSEMPLER PÅ TVÆRS AF PLATFORME

"Fall av allvarliga biverkningar som kräver sjukhusvistelse är extremt sällsynta (endast

Obelix.

SPUTNIKNEWS.COM

· 1

COVID Vaccine

En  af  de  mest  aktive  danske  aktører  har  på Twitter delt 95 links til RT og Sputnik i perioden. Som man kan se til højre, er brugerens delinger af de russiske statsmedier ofte direkte videreformidlinger  af  artiklernes overskrifter. Brugeren skriver dog også om danske forhold og  dansk  politik  og  deler  derudover  en  del kritik  af  vacciner  og  corona-håndteringen  i Europa  samt  støttende  opslag  om  Ruslands invasion af Ukraine.

På Telegram finder man en kanal, der er en af de mest aktive tysksprogede aktører, og som i perioden har delt flere end 2.300 links til RT og Sputnik. Til højre ses et opslag fra kanalen, der kritiserer corona-vaccinerne i en tysk indenrigssammenhæng  og  linker  til  Sputnik. Kanalen  er én lang strøm af artikler fra forskellige  tyske  alternative  og  mainstream nyhedsmedier samt de to russiske medier om alverdens  internationale  og  tyske  forhold  ofte kritik af politiske forhold i Tyskland, coronahåndtering og -vacciner og Vestens forhold til Rusland.

Ligesom  en  stor  del  af  de  svenske  delinger kommer  opslaget her fra en bruger på Facebook,  nærmere  bestemt  fra  en  meget aktiv  svensk  Facebook-gruppe, hvor brugere deler  opslag  om  en  lang  række  aktuelle begivenheder, og hvor næsten 900 links til de to  russiske  medier  er  blevet  delt  i  perioden. Denne  bruger  deler  eksempelvis  et  link  til Sputnik  og  skriver  om  den  russiske  coronavaccine af samme navn.

<!-- image -->

<!-- image -->

<!-- image -->

## IDEOLOGI

Nyhedsartikler  fra  de  russiske  medier  findes  i  både  antisystemiske, venstre- og højreorienterede dele af netværkene, men fylder mest i de højreorienterede miljøer. Artiklerne dukker mindre  op  i  de  venstreorienterede  og  allermindst  i  de  antisystemiske  miljøer.  Igen  er  der  enkelte,  men  stadig  anselige forskelle sprogområderne imellem.

## TYSK

RT  og  Sputnik  er  i  det  tysktalende  netværk  blevet  delt  klart  mest  af højreorienterede aktører med flere end 500.000 højrefløjsdelinger mod 20.000 delinger fra venstreorienterede og  anti-systemiske aktører. Samme billede  tegner  sig,  når  vi  ser  på,  hvor  meget  de  ideologiske grupper i gennemsnit deler per aktør. Blandt de tysksprogede aktører vækker de russiske mediers indhold altså størst genklang hos højreorienterede.

## DANSK

Blandt de dansksprogede aktører er der en næsten helt lige fordeling mellem antallet af højre- og venstreorienterede aktører, mens de antisystemiske aktører udgør en mindre del. Med 1.141 delinger er der dog en tydelig overvægt af delinger fra højreorienterede, mens venstreorienterede  og  anti-systemiske  hver  har  delt  under  500  links. Dermed står de højreorienterede - uden at være størst i antal - for at dele størstedelen af det russiske indhold i det dansksprogede miljø.

## SVENSK

Delinger  fra  højreorienterede  aktører  fylder  også  mest  blandt  de svensktalende -næsten fire gange så meget som de venstreorienterede  og  seks  gange  så  meget  som  de  anti-systemiske. Men interessant nok er de svenske venstreorienterede faktisk de mest aktive.  Der  er  godt  nok  færre  af  dem,  men  dem,  der  er,  deler gennemsnitligt flere artikler fra de russiske statsmedier end både de antisystemiske og højreorienterede aktører og deres tyskog dansksprogede pendanter.

## Delinger af RT og Sputnik fordelt på ideologi (2019-2022)

<!-- image -->

## Gns. delinger af RT og Sputnik per aktør fordelt på ideologi (2019-2022)

<!-- image -->

20 July 2021 · ©

Den revolutionära kubanskan som Michel Bachelet förvandlade till "opposition" i ett foto!

22 Jun at 9:40 pm

AV DICK EMANUELSSON / TEGUCIGALPA

FOX-News opererar som om det vore ett medialt undantagstillstånd och suddar texter på

## EKSEMPLER PÅ TVÆRS AF IDEOLOGI

Ausgangssperren

See more nterede

11.41 PM · 31. jul. 2021 · Twitter for Android

RT, Russian Today. Jo, i Honduras verkar det existera mycket mer pressfrihet än det |

enkelriktade utbudet i svenska tevekabelföretag. Här har vi också kubanska Cubavision, cebook

iranska Hispan-TV och framför allt den latinamerikanska tevekanalen TeleSur, med

2 Retweets 1 Citér Tweet 3 Likes huvudredaktion i Caracas men med reportrar nästan varje land i Latinamerika. Så klart finns

tion om ndet et

on" om e sider,

de.rt.com

11

RT  og  Sputnik  er  som  nævnt  delt  klart  mest blandt  højreorienterede  i  det  tysksprogede alternative nyhedsmiljø. En af de højreorienterede aktører er en side på platformen VKontakte, der i perioden har delt lidt  over  300  links  til  de  to  medier.  Her  er eksempelvis  et  opslag,  der  linker  til  en  RTartikel og  i  hårde  vendinger  kritiserer  De Grønnes ministerpræsident i den tyske delstat Baden-Württemberg.

DET FINNS INGET MER ATT TILLÄGGA. UNDERORDNADEN ĂR TOTAL!

LIVE

MANIFESTANTE DENUNCIA EL USO DE SU .

Et  eksempel  på  en  af  de  i  alt  361  danske delinger  fra  anti-systemiske  aktører  er  dette opslag, der linker til en RT-artikel og ser ud til at omhandle en konspirationsteori  om  coronavacciner.

Blandt  de  meget  aktive  venstreorienterede svenske  aktører  er  en  gruppe  på  Facebook for folk, der 'vil læse og dele information om Latinamerika'.  Her  finder  vi  blandt  andet  et langt opslag om vestlig 'desinformation' om Cuba,  hvor  der  linkes  til  en  række  sider, herunder den spanske udgave af RT.

<!-- image -->

<!-- image -->

<!-- image -->

## TEMATISK KONTEKST

Som tidligere nævnt er langt størstedelen af delingerne i de tre sprogområder  sket  på  tysk,  og  det  generelle  billede  af  de tematiske kontekster er derfor langt hen ad vejen en spejling af, hvad de tysktalende aktører har skrevet om i deres delinger. Dette ses måske allermest ved, at det tredjestørste tema er tysk politik og  kultur . Derudover  er det tydeligt, at  coronapandemien dominerer - først og fremmest i forhold til opslag, der på den ene eller anden måde kritiserer håndteringen af pandemien,  og  dernæst  opslag,  der  omhandler vacciner . Immigration ,  krigen  mellem Ukraine og Rusland samt kritik  af omverdenens indstilling til Rusland ( russofobi ) er også temaer, en del opslag berør.

<!-- image -->

18 October 2021 - G

2G-Wahn im Einzelhandel: Impfapartheid endlich stoppen!

## EKSEMPLER PÅ TEMAER I OPSLAG

## Covid-19: Kritik af restriktioner

Et eksempel på kritikken af coronarestriktioner er dette opslag fra en tysk delstatspolitiker  og  medlem  af  AfD.  Hun kalder blandt andet den såkaldte 2G-regel, der  omhandler  krav  om  vaccination  eller tidligere  smitte,  for  vaccine-apartheid  og linker til  flere  medier, herunder en RT-artikel, der ligeledes kritiserer de tyske restriktioner.

## Covid-19: Vacciner

Selv om fordelingen af emner i opslag mest af  alt  tegner  et  billede  af  de  tysksprogede delinger, er der også dansksprogede delinger  iblandt.  Her  er  et  fra  en  Twitterbruger, der kritiserer  effekten af vaccinerne mod Covid-19 og deler en artikel fra RT.

## Anti-immigration og immigration

Blandt  den  tiendedel  af  delingerne,  der omhandler en immigrationskontekst, er dette svenske opslag, der linker til Sputnik  og omhandler  en  udtalelse  fra  Vladimir  Putin om,  at  syriske  flygtninge  verden  over  bør søge hjem til Syrien.

## Ukraine-Rusland-konflikt og -krig

Temaet, der omhandler konflikten og krigen mellem Ukraine og Rusland, ser man blandt andet  i  et  opslag  fra  en  tysk  konto  på VKontakte, der har delt en artikel fra RT, hvor en tale fra Putin er blevet oversat til tysk.

## Russofobi

Temaet russofobi handler om kritik af især Vestens indstilling til det russiske samfund og russisk kultur, hvilket afspejles i dette opslag på platformen Gab fra en bruger, der skriver på både tysk og engelsk, og som kritiserer YouTube for at lukke ned for RT og linker til en RT-artikel, hvor mediets chefredaktør kritiserer det, hun kalder en 'mediekrig'. fordete scharte GegenmaBnahmen:

verfassungswidrig!

2021.

Borgen.

Oversat Tweet

RT C

=2

<!-- image -->

<!-- image -->

<!-- image -->

<!-- image -->

## ORIENTERING

Størstedelen  af  alle  delingerne  af  RT  og  Sputnik  kommer  fra aktører, der generelt orienterer sig mest mod deres hjemlandes alternative nyhedsmedier, mens de allermest aktive aktører er dem, der oftest vender sig mod russiske medier, samt dem, vi kalder  brobyggerne.  Med  andre  ord  kommer  den  største portion  af  indholdet  fra  en  stor  gruppe  indenrigsorienterede aktører, mens de russisk-orienterede og dem, der ligger midt imellem, er mindre i antal, men meget mere ihærdige med at sprede artiklerne.

## TYSK

De tysksprogede delinger tegner akkurat samme billede som det, vi ser på  tværs  af  sprogområderne.  De  kommer  oftest  fra  den  indenrigsorienterede  samling  af  aktører,  mens  de  mest  aktive  er  dem,  der generelt kigger mod russiske medier, og dem, der er midt imellem - de såkaldte brobyggere.

## DANSK

Blandt  de  danske  delinger  ser  vi  lignende,  men  ikke  helt  identiske tendenser. De indenrigs-orienterede er stadig den gruppe, der samlet set har delt flest links til RT og Sputnik, men her er det alene de russiskorienterede,  der  er  meget  aktive.  Brobyggerne  har  dermed  langt mindre betydning i det danske miljø.

## SVENSK

De svenske delinger kommer også langt hen ad vejen fra de samme typer aktører som de andre sprogområder, men med den betydelige forskel,  at  de  svenske  brobyggere  fylder  relativt  meget  i  størrelse  og aktivitet sammenlignet med fordelingen i både det tyske og især det danske miljø. Som nævnt i afsnittet om platforme er det på Facebook, at disse svenske brobyggere er klart mest aktive.

Gns. delinger af RT og Sputnik per aktør fordelt på orientering (2019-2022)

<!-- image -->

## DISKUSSION

Vi  har  i  denne  rapport præsenteret en række resultater, der hver især viser spredningen af russiske RT og Sputnik i danske, svenske og tysktalende alternative nyhedsmiljøer. Med andre ord har vi kastet lys over, hvilken rolle de to russiske statsmedier, der blev sortlistet af EU i marts 2022, spiller i de nyhedsmiljøer, hvor  de  to  medier  har  deres  naturlige  veje  ind  i  Danmark, Sverige, Østrig og Tyskland.

Først  og  fremmest  viser  tallene,  at  de  russiske  statsmedier  samlet  set udgør  lidt  under  én  procent  af  alle  delinger  i  de  tre  sprogområder  i netværket. Indholdet fra medierne er derudover blevet delt langt oftest af tysktalende aktører, hvilket sandsynligvis skyldes, at tysk er et langt mere udbredt sprog end dansk og svensk, og at RT og Sputnik begge har tysksprogede afdelinger og dermed har udgivet artikler på tysk, men ikke på dansk eller svensk.

De russiske  medier  udgør  en  mere  anselig  andel  af  indholdet,  når  vi zoomer ind på specifikke områder. Højreorienterede aktører står bag langt størstedelen af delingerne, især blandt de tysksprogede, hvilket giver en ret klar indikation af, hvad det er for en ideologisk gruppe RT og Sputnik appellerer mest til i de tre sprogområder. Fordelingen er mere balanceret  blandt  danske  og  svenske  delinger,  men  stadig  med vægten tippet mod højre. De svenske venstreorienterede er bemærkelsesværdigt nok langt mere aktive i både antallet af delinger og  delinger  per  aktør  end  i  de  to  andre  sprogområder.  De  antisystemiske aktører står samlet set for den mindste portion af delingerne, hvilket er en smule overraskende, når man tager i betragtning, at de to medier tidligere er blevet omtalt som både højreorienterede og antisystemiske.

Resultaterne viser også, at opslagene, hvor Sputnik og RT er blevet delt, ofte berør temaer, der typisk splitter befolkninger i vestlige lande. Her fylder især temaer relateret til Covid-19-pandemien og migration. Vi ser derudover, at der ikke er en overvægt af temaer, der omhandler russisk politik og kultur, og at der blandt delingerne ej heller hersker en markant glorificering  af  Kremlin  eller  Vladimir  Putin.  I  stedet  fremhæves  et

alternativ  til  det  nuværende  politiske  system  ved  at  fokusere  på samfundsmæssige og ideologiske konflikter i Vesten.

Vender vi tilbage til EU-blokeringen af RT og Sputnik, understreger den store variation i, hvor dette indhold dukker op, på sin vis hvor vigtigt det er  at  håndhæve  en  sådan  blokering  på  tværs  af  en  lang  række platforme. Facebook og Twitter er hjemsted for næsten al aktivitet i de svenske og danske miljøer, mens Twitter, Telegram og VKontakte udgør de klart største platforme blandt tysksprogede delinger. Facebook spiller dermed en overraskende lille rolle i de tysktalende miljøer. Hvis man blot lukkede adgangen på Facebook og Twitter, ville andre platforme altså stadig  kunne  fungere  som  effektive  kanaler  ind  i  EU  for  de  russiske statsmedier.  Det  er  stadig  tilfældet  med  det  russiske  sociale  medie VKontakte, hvor nogle af de mest aktive svenske og især tysksprogede aktører i netværket befinder sig, og hvor der stadig er fri adgang til RT's og Sputniks profiler.

## RELEVANT LITTERATUR

Angelov, D. (2020). Top2Vec: Distributed Representations of Topics. ArXiv Preprint ArXiv:2008.09470 , 1-25.

Coscia, M. (2021). The atlas for the aspiring network scientist. arXiv preprint arXiv:2101.00863 .

Deverell, E., Wagnsson, C., & Olsson, E. K. (2021). Destruct, direct and suppress: Sputnik narratives on the Nordic countries. Journal of International Communication , 27(1), 15-37.

Freudenthaler, R., & Wessler, H. (2022). Mapping Emerging and Legacy Outlets Online by Their Democratic Functions-Agonistic, Deliberative, or Corrosive? International Journal of Press/Politics, 27(2), 417-438.

Heft, A., Mayerhöffer, E., Reinhardt, S., & Knüpfer, C. (2020). Beyond Breitbart: Comparing Right-Wing Digital News Infrastructures in Six Western Democracies. Policy and Internet , 12(1), 20-45.

Holt, K. (2018). Alternative media and the notion of anti-systemness: Towards an analytical framework. Media and Communication , 6(4), 49-57.

Holt, K., Figenschou, T. U., & Frischlich, L. (2019). Key Dimensions of Alternative News Media. Digital Journalism , 7 (7), 860-869.

Miazhevich, G. (2018). Nation branding in the post-broadcast era: The case of RT. European Journal of Cultural Studies , 21(5), 575-593.

Müller, P., & Freudenthaler, R. (2022). Right-Wing, Populist, Controlled by Foreign Powers? Topic Diversification and Partisanship in the Content Structures of German-Language Alternative Media Topic Diversification and Partisanship in the Content. Digital Journalism , 0 (0), 1-24.

Müller, P., & Schulz, A. (2021). Alternative media for a populist audience? Exploring political and media use predictors of exposure to Breitbart, Sputnik, and Co. Information Communication and Society , 24 (2), 277-293.

Rao, A., Morstatter, F., Hu, M., Chen, E., Burghardt, K., Ferrara, E., and Lerman, K. (2021). "Political Partisanship and Antiscience Attitudes in Online Discussions About COVID-19: Twitter Content Analysis". J Med Internet Res , 23(6).

Rawnsley, G. D. (2015). To Know Us is to Love Us: Public Diplomacy and International Broadcasting in Contemporary Russia and China. Politics , 35(3-4), 273-286.